Gennaro Gattuso

Gennaro Ivan Gattuso (født 9. januar 1978) er en italiensk fotballtrener og tidligere fotballspiller som er hovedtrener for den spanske klubben Valencia.Som aktiv spilte han for klubbene Perugia, Rangers, Milan og Sion.


== Karriere ==


=== Perugia ===
Gattuso startet sin fotballkarriere i Perugia. Etter å ha spilt ti kamper for Perugia valgte Gattuso å forlate klubben som bosman-spiller sommeren 1997. 19-år gamle Gattuso foretok et utradisjonelt valg for et italiensk fotballtalent, da han valgte å reise utenlands. Turen gikk til Skottland og Perugia.


=== Glasgow Rangers ===
Under trener Walter Smith, som Gattuso omtaler som den som har hatt størst innflytelse på hans karriere, ble den aggressive midtbanesliteren en suksess. Gattuso spilte fast på midtbanen til Rangers da laget sikret seg både seriemesterskapet og cup-mesterskapet våren 1998. Men suksessen i Skottland fikk sin slutt da Dick Advocaat ble ny trener for Glasgow-klubben. Den nederlandske treneren satset ikke på Gattuso på midtbanen, og i oktober 1999 ble Gattuso solgt til Salernitana, som da var i Serie A, for €4 mill.


=== Salernitana ===
Unge Gattuso viste i Salernitana at han hadde utviklet seg som spiller, og etter bare en sesong i Salernitana, ble han sommeren 1999 solgt videre til Milan for rundt €8 mill.


=== Milan ===
Gattuso etablerte seg i førsteelleveren til Milan under trener Carlo Ancelotti. Gattusos hardarbeidende og oppofrende spillestil på midten gjorde det mulig for Ancelotti å trekke Andrea Pirlo dypere ned på midtbanen, og denne konstellasjonen skulle vise seg å bli svært fruktbar i sesongen 2002/2003. Midtbanen og laget fungerte godt, og det endte opp med seier i Mesterligaen etter at Juventus ble beseiret på Old Trafford. I tillegg til Mesterliga-troféet, kunne Gattuso noen dager senere feire seieren over Roma i finalen i den italienske cupen.
Sesongen etter fortsatte i samme spor. Porto ble beseiret i den europeiske supercupen, og Milan endte sesongen til slutt som seriemester. Gattusos første og foreløpig eneste Scudetto.
De to påfølgende sesongene endte troféløse for Gattuso og Milan.
Etter 2006/2007-sesongen kunne Gattuso tilføye nok en tittel til sin merittliste da Liverpool ble beseiret 2-1 i Champions League-finalen. Sesongen som ellers var på det jevne for Gattuso endte dermed på best mulig måte.
Gattuso ønsket ikke å signere ny kontrakt med Milan i 2012, og ga seg i klubben etter 13 års tjeneste for Milano-klubben.


== Landslaget ==
Den 23. februar 2000 fikk han sin første landskamp for Italia mot Sverige. 15. november 2000 scoret han sitt første og eneste landslagsmål mot England.Gattuso var i den italienske landslagstroppen til VM 2002, EM 2004, VM 2006, EM 2008 og VM 2010.
Han spilte 73 landskamper og scoret 1 mål for det italienske landslaget fra debuten i 2000 til sin site landskamp mot Slovakia i VM 2010.


=== Verdensmester 2006 ===
VM i fotball 2006 startet med skade for Gattuso og han måtte stå over Italias første kamp i gruppespillet. Men til den andre kampen hadde Gattuso ristet av seg skaden, og fikk et innhopp. Fra den siste gruppespillskampen spilte Gattuso fast på Italias midtbane med klubbkamerat Pirlo ved sin side. I kvartfinalen mot Ukraina der Italia vant 3-0, ble Gattuso av den offisielle juryen kåret til banens beste spiller. Han leverte et godt mesterskap, og spilte både semifinalen mot Tyskland og i finalen mot Frankrike. Etter en dramatisk kamp endte det med seier for Italia etter straffespark, og dermed kunne Gattuso og lagkameratene juble for Italias fjerde VM-tittel.


== Referanser ==


== Eksterne lenker ==
Offisielt nettsted 
(en) Gennaro Gattuso – kategori av bilder, video eller lyd på Commons 
(en) Gennaro Gattuso på Internet Movie Database 
(da) Gennaro Gattuso på Filmdatabasen 
(de) Gennaro Gattuso – Munzinger Sportsarchiv 
(en) Gennaro Gattuso – Olympedia 
(en) Gennaro Gattuso – Sports-Reference (OL-resultater – arkivert) 
(en) Gennaro Gattuso – FIFA 
(en) Gennaro Gattuso – UEFA 
(fr) Gennaro Gattuso – LÉquipe 
(en) Gennaro Gattuso – Transfermarkt 
(en) Gennaro Gattuso – Transfermarkt (manager) 
(en) Gennaro Gattuso – national-football-teams.com 
(en) Gennaro Gattuso – WorldFootball.net